CELEX: 32014R1093
Language: hu
Date: 2014-10-16 00:00:00
Title: A Bizottság 1093/2014/EU rendelete ( 2014. október 16. ) az 1333/2008/EK európai parlamenti és tanácsi rendelet II. mellékletének az egyes színezékek ízesített érlelt sajtokban való felhasználása tekintetében történő módosításáról és helyesbítéséről  EGT-vonatkozású szöveg

17.10.2014   
            
            
               HU
            
            
               Az Európai Unió Hivatalos Lapja
            
            
               L 299/22
            
         A BIZOTTSÁG 1093/2014/EU RENDELETE
   (2014. október 16.)
   az 1333/2008/EK európai parlamenti és tanácsi rendelet II. mellékletének az egyes színezékek ízesített érlelt sajtokban való felhasználása tekintetében történő módosításáról és helyesbítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére,
   mivel:
   
               (1)
            
            
               Az 1333/2008/EK rendelet II. melléklete meghatározza az élelmiszerekben való felhasználásra jóváhagyott élelmiszer-adalékanyagok uniós jegyzékét és felhasználásuk feltételeit.
            
         
               (2)
            
            
               Az élelmiszer-adalékanyagok uniós jegyzékének naprakésszé tétele az 1331/2008/EK európai parlamenti és tanácsi rendelet (2) 3. cikkének (1) bekezdésében említett egységes eljárásnak megfelelően, a Bizottság kezdeményezésére vagy kérelemre történhet.
            
         
               (3)
            
            
               Az élelmiszer-adalékanyagok uniós jegyzékét a 94/35/EK európai parlamenti és tanácsi irányelv (3), a 94/36/EK európai parlamenti és tanácsi irányelv (4) és a 95/2/EK európai parlamenti és tanácsi irányelv (5) szerint élelmiszerekben felhasználható élelmiszer-adalékanyagok alapján állították össze annak vizsgálatát követően, hogy az adott anyagok megfelelnek-e az 1333/2008/EK rendelet 6., 7. és 8. cikkének. Az uniós jegyzékben az élelmiszer-adalékanyagok azon élelmiszer-kategóriák szerint vannak felsorolva, amelyekhez hozzáadhatók.
            
         
               (4)
            
            
               Az élelmiszer-adalékanyagoknak az 1333/2008/EK rendelet II. mellékletében megadott új besorolási rendszerbe való besorolása során tapasztalt nehézségek miatt a jegyzékből kimaradtak az egyes élelmiszerekben engedélyezett élelmiszer-színezékek, mivel akkor még nem állt rendelkezésre információ arról, hogy az olyan ízesített érlelt sajtokban, mint a zöld és a vörös pesztós sajt, a vaszabis sajt és a zöld fűszeres márványsajt, élelmiszer-színezékeket használnak, és hogy ez mennyiben szükséges.
            
         
               (5)
            
            
               2013. április 2-án a Bizottsághoz kérelem érkezett, amely arra irányult, hogy a Bizottság helyesbítse az uniós jegyzéket annak érdekében, hogy továbbra is lehessen használni a klorofill-rézkomplexeket és a klorofillin-rézkomplexeket (E 141), valamint a paprikakivonatot, a kapszantint és a kapszorubint (E 160c), továbbá arra, hogy engedélyezze a kosnil, a kárminsav és a kárminok (E 120), valamint az annatto, a bixin és a norbixin (E 160b) egyes ízesített érlelt sajtokban való felhasználását; a Bizottság a kérelmet az 1331/2008/EK rendelet 4. cikkének megfelelően a tagállamok számára hozzáférhetővé tette.
            
         
               (6)
            
            
               A kosnil, a kárminsav és a kárminok (E 120), valamint az annatto, a bixin és a norbixin (E 160B) egyes érlelt sajtokban való felhasználása jelenleg engedélyezve van. Megállapítást nyert, hogy ugyanazon technológiai okokból szükség van a kosnil, a kárminsav és a kárminok (E 120) felhasználására a vörös pesztós sajtban, az annatto, a bixin és a norbixin (E 160b) felhasználására pedig a vörös és a zöld pesztós sajtban.
            
         
               (7)
            
            
               A kosnil, a kárminsav és a kárminok (E 120), valamint az annatto, a bixin és a norbixin (E 160b) felhasználására vonatkozó hatályos jóváhagyások az élelmiszerügyi tudományos bizottság által 1983-ban, illetve 1979-ben megállapított megengedhető napi bevitelt veszi figyelembe.
            
         
               (8)
            
            
               A vörös és a zöld pesztós sajtok csak kis volument képviselnek a teljes sajtpiacon. Nem várható, hogy a kosnil, a kárminsav és a kárminok (E 120) vörös pesztós sajtban, illetve az annatto, a bixin és a norbixin (E 160b) vörös és zöld pesztós sajtban való felhasználásának engedélyezése jelentős mértékben befolyásolja az e színeknek való teljes kitettséget.
            
         
               (9)
            
            
               Az 1331/2008/EK rendelet 3. cikke (2) bekezdésének alapján a Bizottságnak ki kell kérnie az Európai Élelmiszerbiztonsági Hatóság véleményét az élelmiszer-adalékanyagok 1333/2008/EK rendelet II. mellékletében szereplő uniós jegyzékének naprakésszé tétele érdekében, kivéve, ha a szóban forgó frissítések valószínűsíthetően nem gyakorolnak hatást a közegészségre. Mivel a kosnil, a kárminsav és a kárminok (E 120) felhasználási engedélyének a vörös pesztós sajtban való felhasználásra, az annatto, a bixin és a norbixin (E 160b) felhasználási engedélyének pedig a vörös és a zöld pesztós sajtban való felhasználásra való kiterjesztése az említett jegyzék olyan frissítésének felel meg, amely valószínűsíthetően nem gyakorol hatást az emberi egészségre, így nem szükséges kikérni az Európai Élelmiszerbiztonsági Hatóság véleményét.
            
         
               (10)
            
            
               Az 1333/2008/EK rendelet II. mellékletét ezért ennek megfelelően módosítani és helyesbíteni kell.
            
         
               (11)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottsága véleményével,
            
         ELFOGADTA EZT A RENDELETET:
   1. cikk
   Az 1333/2008/EK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 16-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 354., 2008.12.31., 16. o.
   
   
      (2)  Az Európai Parlament és a Tanács 2008. december 16-i 1331/2008/EK rendelete az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.).
   
      (3)  Az Európai Parlament és a Tanács 1994. június 30-i 94/35/EK irányelve az élelmiszerekben felhasználandó édesítőszerekről (HL L 237., 1994.9.10., 3. o.).
   
      (4)  Az Európai Parlament és a Tanács 1994. június 30-i 94/36/EK irányelve az élelmiszerekben felhasználandó színezékekről (HL L 237., 1994.9.10., 13. o.).
   
      (5)  Az Európai Parlament és a Tanács 1995. február 20-i 95/2/EK irányelve a színezéken és édesítőszeren kívüli egyéb élelmiszeradalékokról (HL L 61., 1995.3.18., 1. o.).
   
      MELLÉKLET
      Az 1333/2008/EK rendelet II. mellékletének E. részében az 1.7.2. „Érlelt sajt” élelmiszer-kategória a következőképpen módosul:
      
                  1.
               
               
                  az E 120-ra vonatkozó bejegyzés helyébe a következő szöveg lép:
                  
                               
                           
                           
                              „E 120
                           
                           
                              Kosnil, kárminsav, kárminok
                           
                           
                              125
                           
                           
                              (83)
                           
                           
                              kizárólag: vörös márványsajt és vörös pesztós sajt”
                           
                        
            
                  2.
               
               
                  az E 141-re vonatkozó bejegyzés helyébe a következő szöveg lép:
                  
                               
                           
                           
                              „E 141
                           
                           
                              Klorofill-rézkomplexek és klorofillin-rézkomplexek
                           
                           
                              
                                 quantum satis
                              
                           
                           
                               
                           
                           
                              kizárólag: zsályás Derby sajt, zöld és vörös pesztós sajt, vaszabis sajt és zöld fűszeres márványsajt”
                           
                        
            
                  3.
               
               
                  az E 160b-re vonatkozó, a 15 mg/l vagy mg/kg maximális szintet meghatározó első bejegyzés helyébe a következő szöveg lép:
                  
                               
                           
                           
                              „E 160b
                           
                           
                              Annatto, bixin, norbixin
                           
                           
                              15
                           
                           
                               
                           
                           
                              kizárólag: érlelt narancssárga, sárga és törtfehér sajt, valamint vörös és zöld pesztós sajt”
                           
                        
            
                  4.
               
               
                  az E 160c-re vonatkozó bejegyzés helyébe a következő szöveg lép:
                  
                               
                           
                           
                              „E 160c
                           
                           
                              Paprikakivonat, kapszantin, kapszorubin
                           
                           
                              
                                 quantum satis
                              
                           
                           
                               
                           
                           
                              kizárólag: érlelt narancssárga, sárga és törtfehér sajt, valamint vörös pesztós sajt”